Jeremiah James Harty

**Jeremiah James Harty** (1853–1927) var en amerikansk katolsk prelat. Harty var erkebiskop, først av Manila på de filippinske øyer, og til av erkebispedømmet i Omaha i USA.
## Liv og virke
### Bakgrunn
Jeremiah Harty, sønn av Andrew og Julia Harty, begge irske immigranter, ble uteksaminert fra en skole drevet av *Brothers of the Christian Schools*, og en videregående skolde drevet av jesuittene. Deretter begynte han på Saint Louis University, hvorfra han ble uteksaminert i 1872. Senest studerte han teologi ved *St. Vincent’s College* i Cape Girardeau i Missouri. 
### Prest
Den 28. april 1878 ble han ordinert til prest av erkebiskop Patrick John Ryan, koadjutor av Saint Louis.

Harty begynte sin tjeneste som kapellan ved *St. Lawrence O'Toole*-kirken i St. Louis. Han tjente også som pastor i *St. Birgittas kirke* før han ble et grunnleggende medlem av menigheten *St. Leo* i 1888.

### Erkebiskop av Manila
Pave Leo XIII utnevnte Harty til erkebiskop av erkebispedømmet Manila på Filippinene den 6. juni 1903. Han mottok sin bispeordinasjon under et opphold i Roma den 15. august 1903 av kardinal Francesco di Paola Satolli og medkonsekratorene, biskopene Diomede Panici og Amilcare Tonietti. 

Under Hartys 13-årige periode som erkebiskop av Manila, stod han overfor sterke pro-protestantiske og like høylytte anti-katolske følelser i landet. En av hans største suksesser var grunnleggelsen av det private De La Salle University i i Paco i Manila i 1911, som han realiserte med støtte fra*Brothers of the Christian Schools* og fra Vatikanet.

### Biskop-erkebiskop av Omaha
Den 16. mai 1916 utnevnte pave Benedikt XV Harty til biskop av Omaha i Nebraska, med personlig rang som erkebiskop. I løpet av sin embetsperiode grunnla den katolske presten Edward Joseph Flanagan ungdomshjelpsinnretningen *Girls and Boys Town*, som Harty i utgangspunktet var skeptisk til. Senere beundret han Flanagans suksess.

I spillefilmen *[[Boys Town]]*, som ble filmet i 1938 av Norman Taurog, og som Spencer Tracy mottok en Oscar for sin skildring av fader Edward Flanagan, spilte den amerikanske skuespilleren Minor Watson rollen som erkebiskop Harty.

Erkebiskop Jeremiah Harty døde i Los Angeles i slutten av oktober 1927, kort tid før sin 74-årsdag.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Erkebiskop *Jeremiah James Harty* (1853-1927) *1903

## Referanser